**Magyar Vakok és Gyengénlátók**

**Bács-Kiskun Megyei Egyesülete**

**Society of the Hungarian Blind and Partially**

**Sighted in Bács-Kiskun County**

6000 Kecskemét, Katona József tér 8.

Tel./ Fax: 76/320-708

**2024. évi Tanulmányi pályázat kiírása**

A Magyar Vakok és Gyengénlátók Bács-Kiskun Megyei Egyesülete támogatni kívánja az iskolarendszerű tanulmányokat folytató tagjait, ezért az elnökség 2024. évre vonatkozóan tanulmányi támogatásra pályázatot ír ki.

A tanulmányi támogatás összegét az egyesület az MVGYOSZ adó 1%-ból és az Első Kecskeméti Lions Klubtól kapott támogatásból finanszírozza, illetve annak elfogyása esetén saját forrást vesz igénybe.

Az elnyerhető támogatás összege a pályázó nevére kiállított számla értékétől függ, de pályázónként maximum 20.000,-Ft támogatásban részesülhet.

**Támogatott vásárlások:**

* tankönyvek, füzetek
* tanulmányok folytatásához szükséges eszközök (pl írószer, tolltartó, táska, stb)
* iskolai beiratkozási díj, tandíj, étkezési díj, korrepetáló tanár díja, nyelvvizsga
* hangszervásárlás
* egyéb, a látássérült tanulókat segítő eszközök

**Feltételei:**

1. Bácsvakoknál érvényes tagsági viszonnyal rendelkezik, 2024. évre vonatkozó tagdíját 2023. december 31-ig befizette.
2. A diák / hallgató tanulmányait nappali/levelező/esti tagozaton végezze.   
   Hiteles dokumentummal igazolja, hogy az aktuális félévben végzi a tanulmányait.

**Beküldendő dokumentumok:**

* hiánytalanul kitöltött „Pályázati adatlap a 2024. évi Tanulmányi támogatáshoz”
* a 2024 tanévről szóló iskolalátogatási igazolás
* pályázó nevére szóló számla, mely nem régebbi mint 2024. január 01

**A pályázat benyújtásának módja és határideje:**

A pályázatot személyesen az egyesület irodájában ügyfélfogadási időben,   
hétfőtől péntekig 9.00-15.00 óra között vagy postán lehet benyújtani.

A pályázati anyagot az egyesület honlapjáról:

<http://www.bacsvakok.hu/dokumentumok> is le lehet tölteni, de postai úton is kiküldjük az adatlapot!

**A pályázattal kapcsolatban az alábbi elérhetőségek bármelyikén lehet érdeklődni:**

e-mailben „elnok@bacsvakok.hu vagy irodavezeto@bacsvakok.hu” lehet benyújtani.

Telefon: +36-76/320-708 vagy +36-30/186-6344

Kecskemét, 2024. január 24.

Hencz András

elnök